'Kulturele revolusie' 'n dekmantel | Netwerk24
'Kulturele revolusie' 'n dekmantel
Deur D.C. Coetsee, Brackenfell 08 Oktober 2020 05:02
Denis Venter se artikel " 'n Stryd om kritiese denke" (05.10) verwys. Die "kulturele revolusie" waaroor hy dit het, het 'n naam – sekularisme.
Dit deel kenmerke met die Christelike evangelie: dis ekspansionisties (missionêr) en lewens- en werklikheidsomvattend. Daar is egter belangrike verskille. Die grootste waardes van die Christendom is die uitlewing van liefde, en die bestaan van 'n absolute onveranderlike waarheid.
Sekularisme, in die nastreef van sy missionêre aard, het net een waarde – die mens is outonoom en bepaal self wat goed en reg en waar is.
Die wapens van sekularisme is die oorheersing van kommunikasiemiddele, wat Christelike waardes aftakel en as belaglik voorstel en die mislukkings van Christene uitbasuin.
Die tweede wapen is die opvoedingstelsel, waardeur geskiedenis herskryf, waarheid self bepaal (dis relatief), en logika ontmoedig word.